CELEX: 32004D0465
Language: da
Date: 2004-04-29 00:00:00
Title: 2004/465/EF:RÅDETS BESLUTNING AF 29.4.2004 OM EF-TILSKUD TIL MEDLEMSSTATERNES PROGRAMMER FOR FISKERIKONTROL

30.4.2004        DA             Den Europæiske Unions Tidende                             L 157/ 114
_______________________________________________________________________________
                                                   II
                        (Retsakter, hvis offentliggørelse ikke er obligatorisk)
                                     RÅDETS BESLUTNING
                                             af 29.4.2004
                                  om EF-tilskud til medlemsstaternes
                                    programmer for fiskerikontrol
                                            (2004/465/EF)
RÅDET FOR DEN EUROPÆISKE UNION HAR –
under henvisning til traktaten om oprettelse af Det Europæiske Fællesskab, særlig artikel 37,
under henvisning til forslag fra Kommissionen,
under henvisning til udtalelse fra Europa-Parlamentet1, og
ud fra følgende betragtninger:
1
      Udtalelse af 1.4.2004 (endnu ikke offentliggjort i EUT).
 ---pagebreak--- 30.4.2004          DA            Den Europæiske Unions Tidende                                 L 157/ 115
_______________________________________________________________________________
(1)   Den fælles fiskeripolitik fastsætter generelle regler for bevarelse, forvaltning, ansvarlig udnyt-
      telse, forarbejdning og afsætning af levende akvatiske ressourcer.
(2)   Der er opstillet specifikke mål og regler navnlig i Rådets forordning (EF) nr. 2371/2002 af
      20. december 2002 om bevarelse og bæredygtig udnyttelse af fiskeressourcerne som led i den
      fælles fiskeripolitik1.
(3)   Ansvaret for at sikre, at aktiviteter, der udøves under den fælles fiskeripolitik, er i overens-
      stemmelse med disse regler, ligger hovedsagelig hos medlemsstaterne.
(4)   Medlemsstaterne bør have de fornødne menneskelige og finansielle ressourcer til at kunne
      varetage deres ansvar for at kontrollere fiskeriet og håndhæve reglerne i den fælles fiskeripoli-
      tik.
(5)   I forordning (EF) nr. 2371/2002 blev det understreget, at kontrollen med fiskeri måtte forbed-
      res yderligere for med alle midler at bekæmpe ulovligt og urapporteret fiskeri i og uden for
      EF-farvandene. I samme forordning anførtes fjernovervågning som en metode til bedre at nå
      kontrolmålene under den fælles fiskeripolitik, ligesom forordningen udvidede kravet om fjer-
      novervågning ved hjælp af fartøjsovervågningssystemer til at gælde for fartøjer med en læng-
      de overalt på over 15 m.
(6)   Reglerne i den fælles fiskeripolitik gælder for de nye medlemsstater fra tiltrædelsesdatoen, og
      de nye medlemsstater bør fra det tidspunkt kunne opfylde alle betingelser i EF-retten, navnlig
      på kontrolområdet. De nye medlemsstater bør have de midler stillet til rådighed, der er nød-
      vendige for, at de kan opfylde deres forpligtelser.
1
      EFT L 358 af 31.12.2002, s. 59.
 ---pagebreak--- 30.4.2004          DA            Den Europæiske Unions Tidende                               L 157/ 116
_______________________________________________________________________________
(7)   Fællesskabet har siden 1990 ydet tilskud til medlemsstaterne for at gøre kontrollen mere ef-
      fektiv og navnlig for at indføre og udvide fjernovervågningsteknik og it-net, at højne persona-
      lets kvalifikationer og at udstyre de relevante myndigheder med patruljefartøjer og overvåg-
      ningsfly.
(8)   Den nuværende finansieringsordning i henhold til Rådets beslutning af 28. maj 2001 om til-
      skud fra Fællesskabet til bestemte udgifter, som medlemsstaterne afholder til iværksættelse af
      kontrol-, inspektions- og overvågningsordninger for den fælles fiskeripolitik1, udløb ved ud-
      gangen af 2003. Det er imidlertid godtgjort, at medlemsstaterne fortsat ikke har tilstrækkelige
      ressourcer.
(9)   Det er af største vigtighed at sikre, at reglerne i den fælles fiskeripolitik håndhæves effektivt i
      hele Fællesskabet. Det har vist sig, at visse af dem, der er ansvarlige for de administrative el-
      ler strafferetlige procedurer, ikke altid er fuldstændigt bevidste om nødvendigheden af at
      idømme sanktioner med afskrækkende virkning for at undgå, at fiskebestandene overudnyttes.
      Derfor bør foranstaltninger, der fokuserer på dette problem, fremmes.
(10) I forordning (EF) nr. 2371/2002 understregedes behovet for øget samarbejde og samordning
      mellem medlemsstaterne og med Kommissionen for at skærpe kontrollen og modvirke ad-
      færd, der er uforenelig med reglerne i den fælles fiskeripolitik. En struktur, der gør det muligt
      at organisere samarbejdet om og samordningen af kontrolaktiviteter og -midler, ventes at være
      operationel i 2006.
1
      EFT L 154 af 9.6.2001, s. 22.
 ---pagebreak--- 30.4.2004          DA            Den Europæiske Unions Tidende                              L 157/ 117
_______________________________________________________________________________
(11) Der bør derfor fortsat ydes tilskud til medlemsstaterne indtil da. Det skal sikres, at EF-
      midlerne anvendes effektivt, så de konstaterede mangler kan afhjælpes. Midlerne bør anven-
      des efter princippet om forsvarlig økonomisk forvaltning.
(12) Der indsættes i denne beslutning et finansielt referencegrundlag som defineret i punkt 34 i den
      interinstitutionelle aftale af 6. maj 1999 mellem Europa-Parlamentet, Rådet og Kommissionen
      om budgetdisciplin og forbedring af budgetproceduren1, og dette referencegrundlag gælder
      for hele den periode, hvor der ydes tilskud, uden at budgetmyndighedens traktatfæstede befø-
      jelser herved tilsidesættes.
(13) Medlemsstaterne bør hvert år i hele den periode, som denne beslutning og beslutning
      2001/431/EF dækker, vurdere deres programmer og virkningerne af deres udgifter til kontrol,
      inspektion og overvågning.
(14) Der bør indføres overgangsforanstaltninger for anmodninger om godtgørelse af udgifter på
      grundlag af beslutning 2001/431/EF.
(15) For at sikre kontinuiteten af beslutning 2001/431/EF bør nærværende beslutning finde anven-
      delse fra den 1. januar 2004 –
1
      EFT C 172 af 18.6.1999, s. 1. Ændret ved Europa-Parlamentets og Rådets beslut-
      ning 2003/429/EF (EUT L 147 af 14.6.2003, s. 25).
 ---pagebreak--- 30.4.2004         DA             Den Europæiske Unions Tidende                             L 157/ 118
_______________________________________________________________________________
VEDTAGET FØLGENDE BESLUTNING:
                                                Artikel 1
                                                  Emne
I denne beslutning fastsættes betingelserne for ydelse af EF-tilskud til medlemsstaterne til pro-
grammer for fiskerikontrol.
                                                Artikel 2
                                              Definitioner
I denne beslutning forstås ved:
1)    "tilskud": et tilskud fra EF til en medlemsstat i henhold til denne beslutning
2)    "program for fiskerikontrol": en medlemsstats program for overvågning og kontrol på områ-
      der omfattet af den fælles fiskeripolitik, jf. forordning (EF) nr. 2371/2002
3)    "ny medlemsstat": et land, som bliver medlem af Fællesskabet den 1. maj 2004.
 ---pagebreak--- 30.4.2004         DA            Den Europæiske Unions Tidende                                L 157/ 119
_______________________________________________________________________________
                                                 Artikel 3
                                  Årlige programmer for fiskerikontrol
1.    Medlemsstater, der ønsker at modtage tilskud, skal til Kommissionen indsende et årligt pro-
gram for fiskerikontrol, hvori følgende angives:
a)    programmål
b)    disponible menneskelige ressourcer
c)    disponible finansielle ressourcer
d)    antal disponible fartøjer og fly
e)    en liste over projekter, som der ansøges om tilskud til
f)    påregnede samlede udgifter til gennemførelse af projekterne
g)    en tidsplan for afslutning af hvert projekt anført i programmet
h)    en liste over indikatorer, der vil blive anvendt til at vurdere programmets effektivitet.
2.    Samtlige medlemsstater skal indsende deres årlige program for fiskerikontrol senest den
1. juni 2004 for 2004 og senest den 31. januar 2005 for 2005.
3.    De nærmere bestemmelser om fiskerikontrolprogrammets indhold er fastsat i bilag I, del A.
 ---pagebreak--- 30.4.2004         DA            Den Europæiske Unions Tidende                              L 157/ 120
_______________________________________________________________________________
                                                Artikel 4
                                      Omfattede foranstaltninger
1.    De projekter, som der ansøges om tilskud til, skal vedrøre en af følgende foranstaltninger:
a)    anskaffelse og installation af og teknisk bistand til computerteknologi og etablering af it-net,
      så dataudvekslingen i forbindelse med overvågning og kontrol af fiskeri bliver effektiv og
      sikker
b)    anskaffelse og installation på fiskerfartøjer af:
      i)    elektroniske fartøjslokaliseringsanordninger, der gør det muligt fra fiskeriovervågnings-
            centre på afstand at overvåge fartøjer ved hjælp af et fartøjsovervågningssystem (FOS)
      ii)   elektroniske registrerings- og rapporteringsanordninger, der muliggør dataoverførsel fra
            fartøjet
      c)    pilotprojekter vedrørende indførelse af ny teknologi til kontrol af fiskeri
      d)    uddannelses- og udvekslingsprogrammer for de offentligt ansatte med ansvar for over-
            vågnings- og kontrolopgaver på fiskeriområdet
      e)    indførelse af inspektions- og observatørordninger på forsøgsbasis
 ---pagebreak--- 30.4.2004           DA           Den Europæiske Unions Tidende                             L 157/ 121
_______________________________________________________________________________
       f)    cost-benefit-analyse og vurdering af de ansvarlige myndigheders samlede udgifter til
             overvågning og kontrol af fiskeri
       g)    initiativer såsom seminarer og medieredskaber, der skal gøre fiskere og andre aktører
             såsom inspektører, offentlige anklagere og dommere samt den brede offentlighed, mere
             bevidste om nødvendigheden af at bekæmpe uansvarligt og ulovligt fiskeri og seminarer
             og medieredskaber vedrørende efterlevelsen af reglerne i den fælles fiskeripolitik
       h)    anskaffelse og modernisering af skibe og luftfartøjer, som de ansvarlige myndigheder i
             medlemsstaterne skal anvende til overvågning og kontrol af fiskeri.
2.     De nærmere bestemmelser om de omfattede foranstaltninger er fastsat i bilag I, del B.
                                               Artikel 5
                                            EF-bevillinger
1.     Det finansielle referencegrundlag for gennemførelsen af de foranstaltninger, som der ydes til-
skud til for perioden 2004-2005, er 70 mio. EUR. De årlige bevillinger skal godkendes af budget-
myndigheden inden for rammerne af de finansielle overslag.
2.     Når Kommissionen, jf. artikel 6, træffer beslutning om, at der skal ydes EF-tilskud, skal den
prioritere de foranstaltninger, som den finder bedst egnet til at gøre overvågningen og kontrollen
mere effektiv, idet den også tager hensyn til, hvordan medlemsstaterne har klaret gennemførelsen af
allerede godkendte programmer.
 ---pagebreak--- 30.4.2004          DA            Den Europæiske Unions Tidende                                  L 157/ 122
_______________________________________________________________________________
                                                 Artikel 6
                                     Beslutning om ydelse af tilskud
1.    På grundlag af de programmer for fiskerikontrol, som medlemsstaterne indsender, træffes der
hvert år beslutning om ydelse af tilskud efter proceduren i artikel 30, stk. 2, i forordning (EF)
nr. 2371/2002. I beslutningen fastsættes følgende:
a)    samlet tilskud til hver medlemsstat til foranstaltningerne omhandlet i artikel 4
b)    tilskudssats
c)    eventuelle betingelser for tilskuddet.
2.    Tilskuddet må ikke overstige 50% af de tilskudsberettigede udgifter. Dog gælder der følgen-
de:
a)    for de foranstaltninger, der er omhandlet i artikel 4, stk. 1, litra b), kan Kommissionen beslutte
      at yde et fast beløb pr. fartøjslokaliseringsanordning eller pr. anordning til elektronisk regi-
      strering og rapportering af data
b)    for de foranstaltninger, der er omhandlet i artikel 4, stk. 1, litra c) og g), kan Kommissionen
      beslutte at yde et tilskud, der overstiger 50% af de tilskudsberettigede udgifter
c)    for de foranstaltninger, der er omhandlet i artikel 4, stk. 1, litra h), kan tilskuddet ikke oversti-
      ge 50% af de tilskudsberettigede udgifter for de nye medlemsstater og 25% for de nuværende
      medlemsstater.
 ---pagebreak--- 30.4.2004          DA             Den Europæiske Unions Tidende                             L 157/ 123
_______________________________________________________________________________
                                                  Artikel 7
                                                   Forskud
Efter begrundet anmodning fra en medlemsstat kan Kommissionen yde et forskud på indtil 50% af
det årlige tilskud. Forskuddet fratrækkes ved den endelige betaling af tilskuddet til den pågældende
medlemsstat.
Hvis den ansvarlige myndighed ikke har indgået en bindende forpligtelse inden udløbet af den peri-
ode, der er fastsat i artikel 8, skal alle eventuelt ydede forskud straks tilbagebetales.
                                                  Artikel 8
                                       Indgåelse af udgiftsforpligtelse
Hver medlemsstat skal indgå retlige og budgetmæssige forpligtelser inden 12 måneder efter udgan-
gen af det år, hvor beslutningen som omhandlet i artikel 6 blev meddelt den.
                                                  Artikel 9
                                            Projektgennemførelse
1.    Projekter skal iværksættes efter tidsplanen i det årlige program for fiskerikontrol og under alle
omstændigheder senest ét år efter forpligtelsesdatoen.
2.    Projekterne skal afsluttes efter samme tidsplan.
 ---pagebreak--- 30.4.2004          DA             Den Europæiske Unions Tidende                           L 157/ 124
_______________________________________________________________________________
                                                  Artikel 10
                                      Manglende projektgennemførelse
Hvis en medlemsstat beslutter slet ikke eller kun delvis at gennemføre projekter, som der er ydet
tilskud til, underretter den straks Kommissionen herom og meddeler, hvilke virkninger det får for
dets program for fiskerikontrol.
                                                  Artikel 11
                                         Tilskudsberettigede udgifter
1.    Udgifter skal for at være tilskudsberettigede:
a)    være forudset i programmet for fiskerikontrol
b)    vedrøre de foranstaltninger, der er omhandlet i artikel 4
c)    vedrøre projekter til over 40 000 EUR, undtagen når det drejer sig om foranstaltninger om-
      handlet i artikel 4, stk. 1, litra d) og g)
d)    være en følge af retlige og budgetmæssige forpligtelser indgået af medlemsstater i overens-
      stemmelse med artikel 8
e)    vedrøre projekter gennemført i overensstemmelse med artikel 9.
2.    Moms godtgøres ikke.
 ---pagebreak--- 30.4.2004            DA              Den Europæiske Unions Tidende                             L 157/ 125
_______________________________________________________________________________
3.     Udgifter til projekter, som modtager anden EF-støtte, er ikke tilskudsberettigede.
4.     For de nye medlemsstater kan udgifter afholdt fra den 1. januar 2004 godtgøres, forudsat at de
opfylder betingelserne i denne beslutning og i beslutningen omhandlet i artikel 6.
                                                 Artikel 12
                                    Anmodninger om godtgørelse af udgifter
1.     Medlemsstaterne sender Kommissionen deres anmodninger om godtgørelse af udgifter senest
9 måneder efter den dato, hvor udgifterne blev afholdt. Anmodningerne skal vedrøre et beløb på
mindst 20 000 EUR. Anmodninger, der vedrører et beløb på under 20 000 EUR, behandles ikke,
medmindre de er behørigt begrundede.
De nærmere bestemmelser om godtgørelsesanmodningernes indhold er fastsat i bilag I, del C.
2.     Anmodninger vedrørende projekter, der ikke er blevet afsluttet efter tidsplanen som omhand-
let i artikel 3, stk. 1, litra g), kan kun godkendes, hvis forsinkelsen er behørigt begrundet. Når så-
danne anmodninger ikke godkendes, kan EF-bevillingerne frigøres. EF-bevillinger i forbindelse
med denne beslutning vil under alle omstændigheder blive frigjort senest den 31. december 2008.
3.     Når medlemsstaterne indsender deres anmodninger om godtgørelse, skal de kontrollere og
bekræfte, at udgifterne er blevet afholdt på de betingelser, der er fastsat i denne beslutning og i den i
artikel 6 omhandlede beslutning, og efter reglerne for indgåelse af offentlige aftaler. Anmodninger-
ne skal indeholde en erklæring om, at det indsendte regnskab er nøjagtigt og pålideligt, jf. formula-
ren i bilag II.
 ---pagebreak--- 30.4.2004          DA           Den Europæiske Unions Tidende                            L 157/ 126
_______________________________________________________________________________
4.     Hvis Kommissionen vurderer, at en anmodning ikke opfylder betingelserne omhandlet i
stk. 3, opfordrer den den pågældende medlemsstat til at fremsætte sine bemærkninger til en sådan
vurdering. Hvis en undersøgelse bekræfter, at anmodningen ikke opfylder betingelserne, afviser
Kommissionen at godtgøre alle eller en del af de pågældende udgifter og kræver eventuelle forskud
tilbagebetalt.
                                                Artikel 13
                                                 Valuta
I alle programmer for fiskerikontrol, anmodninger om godtgørelse af udgifter og anmodninger om
forskud skal beløb være udtrykt i euro.
Medlemsstater, der ikke deltager i tredje fase af Den Økonomiske og Monetære Union, angiver,
hvilken omregningskurs der er anvendt.
Godtgørelsen udbetales i euro til kursen i den måned, hvor Kommissionen modtog anmodningen.
                                                Artikel 14
                                              Oplysninger
Medlemsstaterne sender Kommissionen og Revisionsretten de oplysninger, som disse institutioner
måtte anmode om at få tilsendt om gennemførelsen af denne beslutning og beslutningen omhandlet
i artikel 6.
De skal sørge for, at bilagene er til rådighed for Kommissionen og Revisionsretten i mindst fem år
fra godtgørelsesdatoen.
 ---pagebreak--- 30.4.2004         DA              Den Europæiske Unions Tidende                              L 157/ 127
_______________________________________________________________________________
                                                Artikel 15
                                                 Kontrol
1.    Uden at det i øvrigt berører den kontrol, som medlemsstaterne foretager efter nationale love
og administrative bestemmelser, kan tjenestemænd fra Kommissionen og Revisionsretten foretage
kontrol på stedet i forbindelse med projekter, der modtager tilskud.
Kommissionen kan også pålægge den pågældende medlemsstat at foretage kontrol på stedet i for-
bindelse med projekter, der modtager tilskud. Tjenestemænd fra Kommissionen og Revisionsretten
kan deltage i en sådan kontrol.
2.    Hvis Kommissionen vurderer, at EF-midlerne ikke er blevet anvendt i overensstemmelse med
de betingelser, der er fastsat i denne beslutning eller beslutningen omhandlet i artikel 6, underretter
den den pågældende medlemsstat herom. Hvis en sådan vurdering ikke tilbagevises, nedsætter eller
inddrager Kommissionen tilskuddet til de pågældende projekter. Ethvert uretmæssigt udbetalt be-
løb, med tillæg af renter, betales tilbage til Kommissionen.
                                                Artikel 16
                                      Rapporter fra medlemsstaterne
Medlemsstaterne sender Kommissionen de oplysninger, den har brug for for at kunne kontrollere,
hvordan tilskuddet er blevet anvendt, og for at kunne vurdere, hvilken indvirkning foranstaltninger-
ne i denne beslutning har haft på kontrol, inspektion og overvågning.
 ---pagebreak--- 30.4.2004           DA          Den Europæiske Unions Tidende                             L 157/ 128
_______________________________________________________________________________
Med henblik herpå sender de Kommissionen følgende:
a)    hvert år inden den 30. marts en foreløbig evalueringsrapport om deres program for fiskerikon-
      trol for det foregående år, hvori følgende oplyses:
      i)     afsluttede projekter
      ii)    projektudgifter
      iii)   indvirkning på programmerne for fiskerikontrol målt ud fra de indikatorer, som er op-
             stillet i programmet
      iv)    enhver ændring af det oprindelige program.
b)    inden den 31. december 2006 en endelig evalueringsrapport, hvori følgende oplyses:
      i)     afsluttede projekter
      ii)    projektudgifter
      iii)   indvirkning på programmerne for fiskerikontrol målt ud fra de indikatorer, som er op-
             stillet i programmet
      iv)    enhver ændring af det oprindelige program
      v)     tilskuddets indvirkning på programmerne for fiskerikontrol i hele perioden 2001−2005.
 ---pagebreak--- 30.4.2004           DA            Den Europæiske Unions Tidende                          L 157/ 129
_______________________________________________________________________________
                                                Artikel 17
                                Rapport til Europa-Parlamentet og Rådet
Kommissionen forelægger på basis af medlemsstaternes oplysninger, jf. artikel 16, senest den
30. juni 2007 Europa-Parlamentet og Rådet en rapport om anvendelsen af denne beslutning og be-
slutning 2001/431/EF.
                                                Artikel 18
                                    Gennemførelsesforanstaltninger
Eventuelle gennemførelsesbestemmelser til denne beslutning vedtages efter proceduren omhandlet i
artikel 30, stk. 2, i forordning (EF) nr. 2371/2002.
                                                Artikel 19
                                         Overgangsbestemmelser
Fra den 1. maj 2004 skal godtgørelsesanmodninger i forbindelse med tilskud til udgifter godkendt
på grundlag af beslutning 2001/431/EC indgives i overensstemmelse med nærværende beslutnings
artikel 12 og dens bilag I, del C, og bilag II.
 ---pagebreak--- 30.4.2004       DA              Den Europæiske Unions Tidende                 L 157/ 130
_______________________________________________________________________________
                                             Artikel 20
                                            Anvendelse
Denne beslutning anvendes fra den 1. januar 2004.
                                             Artikel 21
                                             Adressater
Denne beslutning er rettet til medlemsstaterne.
Udfærdiget i Luxembourg, den 29.4.2004
                                                              På Rådets vegne
                                                              M. McDOWELL
                                                                 Formand
                                    ________________________
 ---pagebreak--- 30.4.2004           DA          Den Europæiske Unions Tidende                                 L 157/ 131
_______________________________________________________________________________
                                                                                               BILAG I
                                                 Del A
         Minimumsoplysningskrav i forbindelse med de årlige programmer for fiskerikontrol
                                       som omhandlet i artikel 3
1)    I det årlige program for fiskerikontrol angives der for hvert projekt én af de foranstaltninger,
      der er omhandlet i artikel 4, foruden mål, beskrivelse, ophavsmand, sted, forventede udgifter,
      administrativ procedure og tidsplan for gennemførelsen.
2)    Med hensyn til skibe og luftfartøjer som omhandlet i artikel 4, stk. 1, litra h), skal det i det
      årlige program for fiskerikontrol også anføres:
      a)     i hvilket omfang myndighederne vil anvende dem til kontrolformål, idet omfanget ud-
             trykkes i procent af hjælpemidlernes samlede aktivitet pr. år
      b)     hvor mange timer eller dage om året de vil blive anvendt til fiskerikontrol
      c)     i tilfælde af modernisering, hvor lang levetid de forventes at have.
3)    Når der er mulighed for det, skal der gøres reklame for EF-tilskuddet.
 ---pagebreak--- 30.4.2004          DA             Den Europæiske Unions Tidende                               L 157/ 132
_______________________________________________________________________________
                                                   Del B
                    Nærmere bestemmelser om tilskudsberettigede foranstaltninger
                                         som omhandlet i artikel 4
1)    Fartøjslokaliseringsanordninger som omhandlet i artikel 4, stk. 1, litra b), nr. i), skal opfylde
      de relevante EF-bestemmelser.
2)    Udgifter til foranstaltninger som omhandlet i artikel 4, stk. 1, litra d), godtgøres, hvis de er
      godtgørelsesberettiget efter de relevante nationale bestemmelser.
3)    Udgifter til anskaffelse af udstyr som omhandlet i artikel 4, stk. 1, litra h), kan godtgøres, hvis
      udstyret ifølge erklæring fra den pågældende medlemsstat anvendes til fiskerikontrol.
                                                   Del C
                 Regler for anmodninger om godtgørelse som omhandlet i artikel 12
Anmodninger om godtgørelse skal indeholde følgende:
1)    en henvisning til beslutningen omhandlet i artikel 6 og tabellen, der er knyttet som bilag til
      sidstnævnte beslutning, og hvori tilskuddet er fastsat
2)    en liste over alle bilag, inddelt efter projekt
3)    de beløb, der anmodes om godtgørelse af, ekskl. moms, inddelt efter projekt
4)    for hvert projekt, som der anmodes om godtgørelse af udgifter for, en kort beskrivelse af,
      hvad der er fuldført, ledsaget af en vurdering af investeringens indvirkning på overvågningen
      og kontrollen og dens forventede anvendelse.
                                      ________________________
 ---pagebreak--- 30.4.2004          DA          Den Europæiske Unions Tidende                              L 157/ 133
_______________________________________________________________________________
                                                                                          BILAG II
                                   OVERSIGT OVER UDGIFTER
                               OFFENTLIGE UDGIFTER AFHOLDT
                 TIL GENNEMFØRELSE AF DET NATIONALE PROGRAM FOR
   IVÆRKSÆTTELSE AF KONTROL-, INSPEKTIONS- OG OVERVÅGNINGSORDNINGER
                                              FOR FISKERI
                        som fastsat i artikel 12 i Rådets beslutning 2004/…/EF
Kommissionens beslutning af / Nr.          _____________________________________
Evt. national henvisning                   _____________________________________
Undertegnede _____________________________________, der repræsenterer
_____________________________________________, som er den ansvarlige myndighed for de
relevante finansielle procedurer og kontrolprocedurer, bekræfter herved efter fornøden kontrol, at
beløbene nedenfor er de samlede udgifter, der i overensstemmelse med de nationale bestemmelser
er afholdt i 200x til godkendte projekter vedrørende foranstaltninger som omhandlet i artikel 4,
stk. 1, i Rådets beslutning 2004/…/EF:
a) computerteknologi og it-net                       __________            EUR1
b) fjernkontrolteknologi (fartøjslokaliserings-      __________            EUR
    anordninger og registrerings- og rapporte-
    ringsanordninger)
1
       Det nøjagtige beløb med to decimaler.
 ---pagebreak--- 30.4.2004         DA           Den Europæiske Unions Tidende                              L 157/ 134
_______________________________________________________________________________
c) pilotprojekter vedrørende ny teknologi        __________              EUR
d) uddannelses- og udvekslingsprogrammer for __________                  EUR
   de ansatte på kontrolområdet
e) inspektions- og observatørordninger på for-   __________              EUR
   søgsbasis
f) vurdering af offentlige udgifter på kontrol-  __________              EUR
   området
g) seminarer og medier                           __________              EUR
h) anskaffelse og modernisering af kontrol-,     __________              EUR
   inspektions-og overvågningsudstyr
                                                 ===========             EUR
Undertegnede bekræfter endvidere, at oversigten over udgifter er korrekt, og at der i godtgørelses-
anmodningen er taget hensyn til eventuelle tilbagebetalinger.
 ---pagebreak--- 30.4.2004        DA             Den Europæiske Unions Tidende                                 L 157/ 135
_______________________________________________________________________________
Foranstaltningerne er blevet gennemført i overensstemmelse med målene i Rådets beslutning
2004/…/EF og bestemmelserne i forordning (EF) nr. 2371/2002, navnlig hvad angår:
−     opfyldelse af betingelserne i nærværende beslutning og direktiverne om samordning af frem-
      gangsmåderne med hensyn til indgåelse af offentlige bygge- og anlægs- og tjenesteydelses-
      kontrakter og overholdelse af de nærmere bestemmelser i bilag I, del C, i nærværende beslut-
      ning.
−     anvendelse af forvaltnings- og kontrolprocedurer, navnlig for at kontrollere, at de medfinan-
      sierede produkter eller tjenester er leveret, og at de anmeldte udgifter er rigtige, og for at fore-
      bygge, påvise og korrigere uregelmæssigheder, forfølge svig og inddrive uretmæssigt udbetal-
      te beløb.
Dato: …/…/… .
                                                              Den ansvarlige myndigheds navn
                                                                    (med blokbogstaver)
                                                               stempel, stilling og underskrift
                                    ________________________